Livia Anne Richard

D **Livia Anne Richard** (* 24. Februar 1969 z Bärn) isch e Schwyzer Reschiseeri un Autoori vu Theaterbrodukzioone.

## Lääbe
Vu 1995 bis 1999 het d Richard as Schauspiileri gschafft, ab 1999 het si aafange Stugg inszeniere un au sälber schryybe.

Anne 2002 het si s Theater Gurte uf em glyychnamige Bärner Huusbäärg Gurte grindet un isch syterhäär d Reschiseeri vu allne Brodukzioone deert. S Stugg *Dällebach Kari*, wu d Richard gschriibe het, isch deert 2006 urufgfiert woore un isch esoo erfolgryych gsii, ass es im Joor druf usserblaanmääßig nomool ufglait wooren isch. S Stugg isch d Grundlaag fir dr Kinofilm *[[Eine wen iig, dr Dällebach Kari]]* vum Oscar-Bryysdreeger Xavier Koller vu 2012 gsii.

Anne 2010 het d Richard zäme mit em Markus Maria Enggist, dr Annemarie Morgenegg, em Fredi Stettler un em Hank Shizzoe im Bärner Mattequartier s Theater Matte grindet, wu uf Mundartstugg spezialisiert isch un wu si bis Mitti 2016 as chinschtlerischi Laiteri aktiiv gsii isch.

Anne 2014 isch d Richard vu dr Zytig Bernerbär as yyflussryychschti Bärner Kultuurschaffendi gnännt woore. Im Juuni 2018 het si dr mit 50.000 Franke dotiert Kultuurbryys 2018 vu dr Bürgi-Willert-Stiftig vu Bärn iiberchuu. Am 2. Mai 2019 het si dr Bärner Kommunikazioonsbryys vu dr Bärner Public Relations Gsellschaft (BPRG) iiberchuu.

Anne 2017 het si mit ere Romaan-Trilogy aagfange, dr eerscht Romaan *Anna der Indianer* isch 2020 im Cosmos Verlag uusechuu, dr zweet Band *Anna der Vater* bi Schöffling und Co., dr dritt Band *Anna der Häuptling* chunnt im Spootjoor 2023 bi Schöffling und Co. uuse.

## Wäärch
### Uusglääseni Reschyprodukzioone
* 2002: *Ein Engel kommt nach Babylon.* Stugg vum Friedrich Dürrenmatt, Freiliechttheater Gurte, Bärn.
* 2004: *Der Scharlatan.* Stugg vum Markus Keller, Uruffíerig Freiliechttheater Gurte, Bärn.
* 2006: *Dällebach Kari.* Stugg vu dr Livia Anne Richard, Uruffíerig: 2006, Freiliechttheater Gurte, Bärn
* 2008: *Von Mäusen und Menschen.* Stugg vum John Steinbeck, Freiliechttheater Gurte, Bärn.
* 2010: *Einstein.* Stugg vu dr Richard, Uruffíerig: 27. Juuli 2010, Freiliechttheater Gurte, Bärn.
* 2012: Holzers Peepshow, Stugg vum Markus Köbeli, Freiliechtfassig Livia Anne Richard, Freiliechttheater Gurte, Bärn.
* 2014: *Paradies.* Stugg vu dr Richard, Uruffíerig: 28. Juuni 2014, Freiliechttheater Gurte, Bärn.
* 2015: *The Matterhorn Story.* Stugg vu dr Richard, Uruffíerig Freiliechtspiil Zermatt, am Riffelberg (Gornergrat).
* 2016: *Die Nashörner*, Stugg vum Eugène Ionesco, Freiliechttheater Gurte, Bärn.
* 2017: *Romeo und Julia.* Stugg vu dr Richard frei no Gottfried Keller, Uruffíerig: 6. Juuli 2017, Freiliechtspiil Zermatt, am Riffelberg (Gornergrat).
* 2018: *Abefahre! – Stressfrei in 5 Tagen.* Uruffíerig: 20. Juuni 2018, Freiliechttheater Gurte, Bärn
* 2019: *Matterhorn: No Ladies Please!* Uruffíerig: 11. Juuli 2019, Freiliechtspiil Zermatt, am Riffelberg (Gornergrat).
* 2022: *Flöört.ch – Flirten lernen in 90 Minuten!* Uruffíerig: 22. Juuni 2022, Theater Gurte.

### Biecher
* *Anna der Indianer.* Roman, Cosmos Verlag, Muri 2020, ISBN 978-3-305-00488-1
* *Anna der Vater.* Roman, Schöffling & Co. Verlag, Frankfurt am Main 2022, ISBN 978-3-89561-143-8

## Weblink
* Aigeni Websyte
* «Ich bin die Livia mit den vielen Hüten», Porträt-Langinterview in der Coopzeitung vom 8. Juni 2015

## Fueßnote